Eile sain ka  teada, mis tähendab sport jahipüssist pigilinnu tulistamine. Pigilinnud on maakeeli siis need lendavad kettad, mis ideaalse tabamuse korral efektselt tuhastuvad. Üldiselt ei olnud neid mul plaanis üldse tulistada, aga lõpuks kukkus ikka nii välja, et olin sunnitud tegema vähemasti 2 lasku.    Igatahes tekkis mul jahipüssi suhtes sügav aukartus (olgu ta sport või mitte), kuna ise selle ette jääda ei tahaks kohe kindlasti. Lisaks, minul kui väikesel naisterahval, oli seda püssi üsna raske õigesti  käes hoida ja samal ajal sihtides kaasa liikuda ja tulistada. See-eest ehmatav oli ikka esimene lask ja sellest tulenev tagasilöögi jõud vastu õlga. Olen küll kunagi venna õhupüssi käes hoidnud ja sellest tulistanud aga sellist tagasilööki ei osanud ma kuidagi oodata. Õnneks oli ka kohal elukutselise jahimees, kes kontrollis eelnevalt püssi asetust õlal, mistõttu tagasilöögi jõud oli ka valutu.    Märki seekord ei tabanud, kuigi jahimehe jutu järgi jäi mul õige vähe tabamusest puudu. Üldiselt sain  kiirelt aru, et tulirelvad pole kohe üldse minu teema, millega edaspidi mängida tahaks. Aga noh, ära sai proovitud ja kui ei proovi, siis ka ei tea, kas vastav spordiala meeldib või mitte.